b'\n_START_ARTICLE_\nTip Top\n_START_SECTION_\nJuoni\n_START_PARAGRAPH_\nAlgerialainen Farid Benamar, Ranskan poliisin ilmiantaja, l\xc3\xb6ydet\xc3\xa4\xc3\xa4n murhattuna pienest\xc3\xa4 ranskalaiskunnasta. Ep\xc3\xa4tavallinen naispoliisikaksikko, Esther Lafarge ja Sally Marinelli (Isabelle Huppert ja Sandrine Kiberlain), alkaa tutkia poliisin mahdollista osallisuutta ilmiantajan murhaan.\n_START_SECTION_\nTuotanto\n_START_PARAGRAPH_\nTip Topin kuvaukset alkoivat toukokuussa 2012. Elokuva kuvattiin Belgiassa ja Luxemburgissa l\xc3\xa4hes nelj\xc3\xa4n miljoonan euron budjetilla. Elokuvan tuotantoyhti\xc3\xb6in\xc3\xa4 olivat ranskalaiset Les Films Pell\xc3\xa9as, Iris Films, Canal+, Cin\xc3\xa9+ ja H\xc3\xa9rodiade, luxemburgilainen Iris Productions sek\xc3\xa4 belgialainen Art\xc3\xa9mis Productions. Tip Topin virallinen traileri julkaistiin 4. hein\xc3\xa4kuuta 2013.\n_START_SECTION_\nJulkaisu ja vastaanotto\n_START_PARAGRAPH_\nTip Top sai ensi-iltansa Cannesin elokuvajuhlilla Ranskassa 19. toukokuuta 2013. Elokuva sai teatteriensi-iltansa Ranskassa 11. syyskuuta 2013 ja Belgiassa 25. joulukuuta 2013. R\xc3\xa9zo Films oli elokuvan teatterilevitt\xc3\xa4j\xc3\xa4n\xc3\xa4 Ranskassa ja Alternative Films Belgiassa. Elokuva ker\xc3\xa4si Ranskassa teatterikierroksensa aikana 82 834 katsojaa._NEWLINE_Tip Top on saanut elokuvakriitikoilta ja yleis\xc3\xb6lt\xc3\xa4 sekalaisen ja kielteisen vastaanoton. Rotten Tomatoes -sivuston mukaan 50% kriitikoista on antanut elokuvalle positiivisen arvosanan 5,5/10 keskiarvolla. Ker\xc3\xa4ys perustuu 14 arviointiin. 75 k\xc3\xa4ytt\xc3\xa4j\xc3\xa4st\xc3\xa4 22% on antanut elokuvalle positiivisen arvosanan 2/5 keskiarvolla. Metacritic-sivuston mukaan seitsem\xc3\xa4n arvostelun perusteella elokuva on saanut 64 pistett\xc3\xa4 sadasta mahdollisesta. Internet Movie Databasen 373 k\xc3\xa4ytt\xc3\xa4j\xc3\xa4\xc3\xa4 on antanut elokuvalle keskiarvon 4,8/10._NEWLINE_Tip Top julkaistiin Ranskassa DVD:lle 4. maaliskuuta 2014. Elokuva julkaistiin Yhdysvalloissa niin DVD:lle kuin blu-rayllekin 12. toukokuuta 2015.'